યોગીનગર ગ્રામ પંચાયતની મધ્યસત્રની સરપંચપદના બે ઉમેદવાર અને ગ્રા.પં.ના કુલ ૧૦ વોર્ડના ૨૦ ઉમેદવાર વચ્ચે સોમવારે ચૂંટણી રસાકસીભરી યોજાઇ હતી. સવારે ૮ કલાકે મતદાન પ્રક્રિયા ચાર બુથ પર હાથ ધરાઇ હતી. બપોર સુધીમાં ૫૫ ટકા ઉપરાંત મતદાન થઇ ગયું હતુ. સાંજે પાંચ કલાકે મતદાન પ્રક્રિયા પૂર્ણ થયાના સમયે ગામના ૧૧૭૨ પુરૂષ પૈકી ૯૭૭ પુરૂષ મતદારોએ તથા ૧૦૭૬ સ્ત્રી પૈકી ૮૫૯ સ્ત્રી મતદારોએ મતદાન કર્યું હતું અને ૮૧.૬૭ ટકા મતદાન નોંધાયું હતું. મતદાન પ્રક્રિયા દરમિયાન કોઇ અનિચ્છનિય બનાવ ન બને તેમાટે પોલીસ તંત્ર દ્વારા ચુસ્ત બંદોબસ્ત ગોઠવવામાં આવ્યો હતો. સાંજ પાંચ કલાકે મતદાન પૂર્ણ થયા બાદ ચૂંટણી અધિકારી દ્વારા મતપેટી સીલ કરીને નડિયાદ મામલલતદાર કચેરીના સ્ટ્રોંગ રૂમમાં મૂકવામાં આવી હતી. ચૂંટણી પૂર્ણ થયા બાદ ઉમેદવારો તથા તેમના સમર્થકો દ્વારા કેટલા મતે વિજયી બનવાની ગણતરીના દૌર શરૂ થઇ ગયા હતા.